stanford-oval/wikipedia huggingface dataset:
การยิงสลุตเอาฤกษ์เอาชัย
การใช้งาน

| วันในสัปดาห์ | กำลังวันตามหลักโหราศาสตร์ |
| --- | --- |
อาทิตย์: 6
จันทร์: 15
อังคาร: 8
พุธ: 17
พฤหัสบดี: 19
ศุกร์: 21
เสาร์: 10
กำลังวันตามหลักโหราศาสตร์ไทยจากคัมภีร์เฉลิมไตรภพ เรื่อง กำเนิดเทพนพเคราะห์
การยิงสลุตเอาฤกษ์เอาชัยได้ใช้ในพระราชพิธีบรมราชาภิเษก พุทธศักราช 2493 ของพระบาทสมเด็จพระมหาภูมิพลอดุลยเดชมหาราช บรมนาถบพิตร: เมื่อวันที่ 5 พฤษภาคม สมเด็จพระเจ้าอยู่หัวทรงพระภูษาเศวตพัสตร ทรงสะพักขาวขลิบทอง ประทับเหนืออุทุมพรราชอาสน์ (ตั่งไม้มะเดื่อ) ภายในมณฑปพระกระยาสนาน เพื่อทรงรับน้ำสรงจากสหัสธารา ขณะทรงสรงพระมุรธาภิเษก พระสงฆ์เจริญชัยมงคลคาถา ชาวพนักงานประโคมสังข์ แตร มโหระทึกและเครื่องดุริยางค์ กองแก้วจินดายิงปืนมหาฤกษ์ มหาชัย มหาจักร มหาปราบยุค 21 นัด (ตามกำลังวันศุกร์) เพื่อเฉลิมพระเกียรติ
พระราชพิธีบรมราชาภิเษก พุทธศักราช 2562 ของพระบาทสมเด็จพระวชิรเกล้าเจ้าอยู่หัว: เมื่อวันที่ 4 พฤษภาคม มีการประกอบพระราชพิธีตามโบราณราชประเพณี ได้แก่ การสรงน้ำพระมุรธาภิเษก, ทรงรับน้ำอภิเษก และทรงรับเครื่องราชกกุธภัณฑ์ ขัตติยราชวราภรณ์ และพระแสง
ในระหว่างพระราชพิธีได้จัดให้มีกองแก้วจินดาจากกองพันทหารปืนใหญ่ที่ 1 กรมทหารปืนใหญ่ที่ 1 รักษาพระองค์ถวายความเคารพ กองทหารยิงปืนมหาฤกษ์ มหาชัย มหาจักร มหาปราบยุค 10 นัด (ตามกำลังวันเสาร์) รวมเป็น 40 นัด จังหวะการยิงจะห่างกัน 10 วินาที ใช้เวลายิงรวม 40 นัด 6 นาที 30 วินาที เพื่อเฉลิมพระเกียรติ บริเวณสนามหญ้าด้านหน้าตึกสหทัยสมาคม พระบรมมหาราชวัง
การใช้งาน > การยิง

ในพระราชพิธีบรมราชาภิเษก พุทธศักราช 2562 ของพระบาทสมเด็จพระวชิรเกล้าเจ้าอยู่หัว กองแก้วจินดาจากกองพันทหารปืนใหญ่ที่ 1 กรมทหารปืนใหญ่ที่ 1 รักษาพระองค์เป็นผู้ยิงสลุตเอาฤกษ์เอาชัย โดยผู้บังคับกองร้อยปืนใหญ่ยิงสลุตสั่ง "กองร้อย ประจำตำแหน่ง" ผู้บังคับหมู่, พลลำกล้อง, พลบรรจุ และพลชนวน ตบเท้าออกไปยืนประจำตำแหน่งข้างปืน ต่อมา ผู้บังคับกองร้อยปืนใหญ่ยิงสลุตสั่ง "กองร้อย บรรจุ" พลลำกล้องจึงเริ่มทำความสะอาดลำกล้องปืนและรังเพลิง หลังจากนั้นพลบรรจุ นำกระสุนซึ่งทำจากดินดำบรรจุลงในลำกล้อง โดยใช้ไม้ทองเหลืองดันลูกกระสุนจนสุดรังเพลิง จากนั้น พลชนวนนำเหล็กเจาะลงรูชนวน จนทะลุกระดาษสา และนำชนวนซึ่งทำจากผ้าชุบดินประสิวใส่ลงไป รอฟังคำสั่งยิง ผู้บังคับกองร้อยปืนใหญ่ยิงสลุตสั่ง "ยิง" จะทำการยิงปืนใหญ่ยิงสลุตเอาฤกษ์เอาชัย
คดีระหว่างนายทะเบียนพรรคการเมือง กับพรรคประชาธิปัตย์ (2553)
คำร้องของผู้ร้อง

ผู้ร้องยื่นคำร้องเมื่อวันที่ 26 เมษายน 2553 สรุปได้ว่า
ข้อเท็จจริง
ผู้ถูกร้องเป็นพรรคการเมือง ตามนิยามของ พ.ร.บ. พรรคการเมือง 2541 มาตรา 92 และ พ.ร.บ. พรรคการเมือง 2550 มาตรา 135 โดย พ.ร.บ. ทั้งสองให้พรรคการเมืองที่ได้รับเงินสนับสนุนจากกองทุนฯ มีหน้าที่ใช้เงินเช่นว่าโดยสอดคล้องกับวัตถุประสงค์ของกฎหมาย และมีหน้าที่จัดทำรายงานการใช้เงินดังกล่าวสำหรับแต่ละปีปฏิทินโดยถูกต้องตามความเป็นจริง แล้วเสนอรายงานนั้นต่อ กกต. ในปีปฏิทินถัดไป
คณะกรรมการกองทุนฯ มีมติในการประชุมครั้งที่ 11/2547 (69) เมื่อวันที่ 19 พฤศจิกายน 2547 จัดสรรเงินจากกองทุนฯ เป็นจำนวน หกสิบแปดล้านเจ็ดแสนเก้าหมื่นแปดพันสี่ร้อยบาท ให้แก่ผู้ถูกร้อง ตามที่ผู้ถูกร้องได้ขอมาเป็นเงินสิบเก้าล้านบาท สำหรับจะนำไปใช้ในโครงการของตนจำนวนยี่สิบเอ็ดโครงการ ในจำนวนนี้ ประกอบด้วย (1) โครงการจัดทำป้ายโฆษณาประชาสัมพันธ์ริมทางหลวง จำนวนสองป้าย เป็นเงินสิบล้านบาท ทั้งที่จริงแล้ว มีทั้งหมดสิบป้าย และ (2) โครงการจัดทำป้ายโฆษณาประชาสัมพันธ์ จำนวนหนึ่งแสนเจ็ดหมื่นห้าพันหนึ่งร้อยสิบห้าป้าย เป็นเงินสามสิบเจ็ดล้านเก้าแสนเก้าหมื่นเก้าพันเก้าร้อยห้าสิบห้าบาท ทั้งที่จริงแล้ว จัดทำไปเพียงหนึ่งแสนป้าย และสิ้นเงินสามสิบล้านบาท ในการขอเงินครั้งนี้ ผู้ถูกร้องแจ้งว่าได้สมทบเงินเข้ากองทุน เป็นจำนวนสิบแปดล้านเก้าแสนเก้าหมื่นเก้าพันเก้าร้อยห้าสิบห้าบาท ทั้งที่จริงแล้ว สมทบเข้ามาเพียงสิบเอ็ดล้านบาท
กกต. ได้โอนเงินตามที่คณะกรรมการกองทุนฯ อนุมัติข้างต้น เข้าบัญชีของผู้ถูกร้องเมื่อวันที่ 4 มกราคม 2548 เป็นเงินห้าสิบห้าล้านเจ็ดแสนสามหมื่นแปดพันสี่ร้อยบาท และต่อมาในวันที่ 10 มกราคม 2548 ผู้ถูกร้องได้เสนอมายังกองทุนฯ เพื่อขอปรับลดวงเงินในโครงการ (1) ลงแปดล้านบาท แล้วนำเงินแปดล้านบาทนั้นมารวมกับวงเงินของโครงการ (2) และคณะกรรมการกองทุนฯ เห็นชอบด้วย
ทางพิจารณา > ภาพรวม

ศาลรัฐธรรมนูญได้กำหนดประเด็นพิจารณาดังต่อไปนี้
ประเด็น 1 ผู้ร้องได้ยื่นคำร้องโดยชอบด้วยกฎหมาย หรือไม่
ประเด็น 2 การกระทำของผู้ถูกร้อง อยู่ในบังคับแห่ง พ.ร.บ.พรรคการเมือง 2541 หรือ พ.ร.บ.พรรคการเมือง 2550
ประเด็น 3 ผู้ถูกร้องใช้จ่ายไปตามโครงการซึ่งเงินอันได้รับอนุมัติจากกองทุนฯ หรือไม่
ประเด็น 4 ผู้ถูกร้องทำขึ้นโดยถูกต้องซึ่งรายงานการใช้จ่ายเงินอันได้รับอนุมัติจากกองทุนฯ หรือไม่
ประเด็น 5 มีเหตุให้ยุบพรรคผู้ถูกร้อง และเพิกถอนสิทธิเลือกตั้งของผู้เกี่ยวข้อง หรือไม่
โดยศาลกล่าวว่า "เพื่อให้การพิจารณาวินิจฉัยคดีเป็นไปตามลำดับที่เหมาะสม จึงเห็นควรวินิจฉัยในประเด็นที่ 2 ก่อน"
ทางพิจารณา > ประเด็น 2 การกระทำของผู้ถูกร้อง อยู่ในบังคับแห่ง พ.ร.บ.พรรคการเมือง 2541 หรือ พ.ร.บ.พรรคการเมือง 2550

สำหรับประเด็น 2 ซึ่งมีข้อพึงพิจารณาว่า การกระทำของผู้ร้องอยู่ในบังคับของกฎหมายฉบับใด ระหว่าง พ.ร.บ.พรรคการเมือง 2541 หรือ พ.ร.บ.พรรคการเมือง 2550 นั้น ศาลเห็นว่า
เนื่องจากผู้ร้องกล่าวหาว่า ผู้ถูกร้องฝ่าฝืนกฎหมายในช่วงเวลาระหว่าง พ.ศ. 2547-2548 เป็นเหตุให้ต้องยุบพรรคผู้ถูกร้อง โดยช่วงเวลาดังกล่าวอยู่ในบังคับแห่ง พ.ร.บ.พรรคการเมือง 2541 แต่ขณะยื่นคำร้อง พ.ร.บ.พรรคการเมือง 2541 ดังกล่าว ได้ถูกยกเลิกและแทนที่โดย พ.ร.บ.พรรคการเมือง 2550 แล้ว
ดังนั้น ในส่วนสารบัญญัติ อันว่าด้วยการกระทำใดเป็นความผิดหรือไม่นั้น ต้องว่ากันตาม พ.ร.บ.พรรคการเมือง 2541 และส่วนวิธีสบัญญัติ อันว่าด้วยคดีจะต้องดำเนินไปเช่นไรนั้น ต้องว่ากันตาม พ.ร.บ.พรรคการเมือง 2550
ทางพิจารณา > วินิจฉัย

ศาลเห็นว่า เมื่อวินิจฉัยแล้วว่า ผู้ร้องยื่นคำร้องมาโดยมิชอบด้วยกฎหมาย จึงมิพักต้องพิจารณาประเด็นอื่น ๆ อีก ที่สุดวินิจฉัยด้วยมติสี่ต่อสอง ให้ยกคำร้อง
ความเห็นส่วนตนของตุลาการ

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| ปุจฉา | วิสัชนา | ชัช | จรัญ | จรูญ | เฉลิมพล | นุรักษ์ | บุญส่ง | วสันต์ | สุพจน์ | อุดมศักดิ์ | หมายเหตุ |
| การกระทำของผู้ถูกร้อง อยู่ในบังคับแห่ง พ.ร.บ.พรรคการเมือง 2541 หรือ พ.ร.บ.พรรคการเมือง 2550 | ส่วนสารบัญญัติให้ว่าตาม พ.ร.บ.พรรคการเมือง 2541 ส่วนวิธีสบัญญัติให้ว่าตาม พ.ร.บ.พรรคการเมือง 2550 |  |  |  |  |  |  |  |  |  |  |
| ผู้ร้องได้ยื่นคำร้องโดยชอบด้วยกฎหมาย หรือไม่ | ผู้ร้องหาได้ยื่นคำร้องโดยชอบด้วยกฎหมายไม่ |  |  |  |  |  |  |  |  |  |  |
| ผลแห่งคดีพึงเป็นเช่นไร | ยกคำร้อง |  |  |  |  |  |  |  |  |  |  |
ดูเพิ่ม

กรณีสิ่งบันทึกวีดิทัศน์ศาลรัฐธรรมนูญ พ.ศ. 2553
เชิงอรรถ

↑  ไทยรัฐ, 6 พฤษภาคม 2553 : ออนไลน์.
↑  ไทยรัฐ, 3 มกราคม 2553 : ออนไลน์.
1 2 3 4 5  ศาลรัฐธรรมนูญ, 29 พฤศจิกายน 2553 : ออนไลน์.
แหล่งข้อมูลอื่น

ความคืบหน้า กรณีศาลรัฐธรรมนูญมีมติเสียงข้างมาก 4 ต่อ 3 ให้ยกคำร้อง เรื่อง อัยการสูงสุดขอให้ศาลรัฐธรรมนูญมีคำสั่งยุบพรรคประชาธิปัตย์ (09/12/2553)[ลิงก์เสีย]
ความคืบหน้า กรณีศาลรัฐธรรมนูญมีมติเสียงข้างมาก จำนวน 4 เสียง ให้ยกคำร้อง กรณี นายทะเบียนพรรคการเมืองฯ (30/11/2553) เก็บถาวร 2015-05-18 ที่ เวย์แบ็กแมชชีน
ขอชี้แจงข้อเท็จจริงว่ากรณีของนายอุดมศักดิ์ นิติมนตรี เป็นตุลาการศาลรัฐธรรมนูญเสียงข้างมาก (29/11/2553)[ลิงก์เสีย]
ความเห็นทางกฎหมาย เรื่องศาลรัฐธรรมนูญกับมาตรฐานมโนสำนึก
อีปอมอบีล

อีปอมอบีลของเลอนัวร์
เครื่องยนต์แก๊สเลอนัวร์ ค.ศ. 1860
อีปอมอบีล (ฝรั่งเศส: Hippomobile) เป็นรถยนต์ที่ผลิตโดยเอเตียน เลอนัวร์ ใน ค.ศ. 1863 ซึ่งบรรจุเครื่องยนต์สันดาปภายในตัว
ประวัติ

ใน ค.ศ. 1863 อีปอมอบีลที่ขับเคลื่อนด้วยกระบอกสูบอันเดียวในเครื่องยนต์สันดาปภายใน นำมาทดลองขับจากปารีสไปยังฌวงวีล-เลอ-ปง (Joinville-le-Pont) ทำระยะทางได้ประมาณ 11 ไมล์ภายในระยะเวลาไม่ถึง 3 ชั่วโมง
แหล่งข้อมูลอื่น

Engine Maturity, Efficiency, and Potential Improvements US Dept of Energy, Washington, page 7
คำให้การชาวกรุงเก่า

คำให้การชาวกรุงเก่า เป็นคำให้การของเชลยศึกชาวอยุธยาที่บอกเล่าเรื่องราวในประวัติศาสตร์การเมืองไทยโดยเฉพาะช่วงอาณาจักรอยุธยา ตั้งแต่ก่อตั้งอาณาจักร จนกระทั่งเสียแก่พม่าใน พ.ศ. 2310
ประวัติ

คำให้การชาวกรุงเก่า เป็นเอกสารที่มีเนื้อหาเกี่ยวกับพงศาวดารกรุงศรีอยุธยา ตั้งแต่สมัยพระเจ้าบุเรงนองตีกรุงศรีอยุธยาได้ในแผ่นดินสมเด็จพระมหินทราธิราช ยังมีเนื้อหาบรรยายภูมิสถานกรุงศรีอยุธยา ทำเนียบต่าง ๆ ตลอดจนราชประเพณี
เชื่อกันว่าเป็นคำให้การของพระเจ้าอุทุมพรที่พระเจ้าอังวะโปรดให้สอบถามและจดไว้ สมเด็จพระเจ้าบรมวงศ์เธอ พระองค์เจ้าดิศวรกุมาร กรมพระยาดำรงราชานุภาพสันนิษฐานว่า เมื่อพม่าตีกรุงศรีอยุธยาได้ในปี พ.ศ. 2310 ได้พาชาวไทย ทั้งพระเจ้าอุทุมพร ข้าราชการผู้ใหญ่ผู้น้อยและชาวเมืองไปยังพม่า พระเจ้าอังวะมีรับสั่งให้จดคำให้การของชาวไทยเป็นภาษามอญ แล้วแปลเป็นภาษาพม่าเก็บไว้ในหอหลวง เมื่ออังกฤษตีเมืองมัณฑะเลย์ได้ จึงเก็บมาไว้ที่เมืองย่างกุ้ง
คำให้การชาวกรุงเก่านี้ ได้ต้นฉบับมาจากประเทศพม่า เมื่อปี พ.ศ. 2454  เมื่อปี พ.ศ. 2454 ซึ่งเป็นช่วงที่พม่าตกเป็นเมืองขึ้นของจักรวรรดิอังกฤษ โดยเชื่อว่าต้นฉบับดั้งเดิมเป็นคำให้การเป็นภาษามอญและได้แปลเป็นภาษาพม่าอีกทอดหนึ่ง แล้วแปลเป็นภาษาไทยเสร็จในปี พ.ศ. 2455 พิมพ์โดยโรงพิมพ์หมอสมิธ (แซมมวล เจ.สมิธ)
คำให้การชาวกรุงเก่ามีความละม้ายคล้ายคลึงกับ "คำให้การขุนหลวงหาวัด" (เดิมเรียกว่า พระราชพงศาวดารแปลจากภาษารามัญ แปลเป็นภาษาไทย โดย กรมหลวงวงศาธิราชสนิท) เมื่อพิมพ์แล้วเสร็จ สมเด็จกรมพระยาดำรงราชานุภาพ ได้ทรงวิจารณ์และทรงให้ชื่อหนังสือว่า คำให้การชาวกรุงเก่า แทนที่จะเป็น คำให้การขุนหลวงหาวัด เนื่องจากทรงเห็นว่า เป็นคำให้การของบุคคลหลายคน มิใช่แต่เพียงคน ๆ เดียว
เนื้อหา

คำให้การชาวกรุงเก่า มีเนื้อหาแบ่งเป็น 3 ภาคใหญ่ ๆ โดยตอนแรกว่าด้วยพงศาวดารที่เป็นนิทาน ตำนานและความเชื่อที่บอกเล่าต่อมากันมาของการกำเนิดอาณาจักรอยุธยา นับตั้งแต่ พระพุทธเจ้าได้เสด็จมายังเขาปัถวี และได้ทรงมีพุทธทำนาย ถึงความเจริญรุ่งเรืองของอาณาบริเวณนี้ต่อไปในอนาคต อีกทั้งยังได้ทรงแสดงปาฏิหาริย์ ทรงฉายรูปของพระองค์ประดับไว้ยังหน้าผาแห่งนั้น เรียกกันว่า พระฉาย และทรงประทับรอยพระพุทธบาท ไว้เหนือยอดเขาสุวรรณบรรพด้วย
จากนั้นก็เป็นเรื่องราวของกษัตริย์พระองค์ต่าง ๆ ทั้งในตำนานและมีพระองค์จริง โดยมีทั้ง พงศาวดารเขมร, เจ้าฟ้ารั่ว รวมถึงเรื่องพระเจ้าสายน้ำผึ้งด้วย จนถึงการเสียกรุงศรีอยุธยาแก่พม่า ในปี พ.ศ. 2310
ภาคที่ 2 เป็นดรรชีรายชื่อของลำดับกษัตริย์ ตำนานความเชื่อต่าง ๆ แต่ครั้งโบราณ ชื่อเมือง ชื่อเจดีย์ ชื่อพระราชวัง ชื่อยศขุนนาง ชื่อช้างต้น ชื่อเรือพระที่นั่ง ชื่อรถพระที่นั่ง เป็นต้น และตอนสุดท้ายเป็น การบันทึกถึงพระราชประเพณี 12 เดือน และพระราชประเพณีต่าง ๆ ในสมัยอาณาจักรกรุงศรีอยุธยา
พระนามพระมหากษัตริย์

พระนามของพระมหากษัตริย์ในคำให้การชาวกรุงเก่า บางพระองค์จะมีเรียกแตกต่างไปจากที่รับรู้โดยทั่วไป ดังนี้
สมเด็จพระรามาธิบดีที่ 2 เรียก สมเด็จพระพันวษา
สมเด็จพระไชยราชาธิราช เรียก สมเด็จพระปรเมศวร
สมเด็จพระมหาจักรพรรดิ์ เรียก สมเด็จพระมหาจักรวรรดิ์
สมเด็จพระมหาธรรมราชา เรียก สมเด็จพระสุธรรมราชา
สมเด็จพระเพทราชา เรียก  พระราเมศวร
สมเด็จพระสรรเพชญที่ 8 หรือ พระเจ้าเสือ เรียก พระสุริเยนทราธิบดี
สมเด็จพระเจ้าอยู่หัวท้ายสระ เรียก พระเจ้าภูมินทราชา หรือ พระเจ้าพระที่นั่งบรรยงก์รัตนาสน์
สมเด็จพระเจ้าอยู่หัวบรมโกศ เรียก พระมหาธรรมราชา
ทัศนะ

สุจิตต์ วงษ์เทศ ให้ความเห็นเกี่ยวกับ คำให้การชาวกรุงเก่าว่า "...เป็นหนังสือคำให้การของเชลยชาวกรุงศรีอยุธยาหลายคนที่ถูกพม่ากวาดต้อนไปคราวกรุงแตก พ.ศ. 2310 แล้วให้การเป็นภาษาไทย แต่แปลเป็นภาษามอญและพม่า แล้วถ่ายกลับมาเป็นภาษาไทยอีกทีหนึ่ง เรื่องราวต่าง ๆ จึงเลอะเลือน "ใส่สีตีไข่" จนสับสนไปหมด..."
คิมจียอง เกิดปี 82

นวนิยาย พ.ศ. 2559 โดยโช นัม-จู
| --- | --- |
ปกฉบับภาษาไทยที่สำนักพิมพ์เอิร์นเนสต์ตีพิมพ์ ค.ศ. 2019
ผู้ประพันธ์: โช นัม-จู
ประเทศ: เกาหลีใต้
ภาษา: เกาหลี
ประเภท: นิยาย
สำนักพิมพ์: Minumsa
วันที่พิมพ์: ตุลาคม ค.ศ. 2016 2019 (ไทย)
หน้า: 192
ISBN: 978-89-374-7313-5  ไทย: ISBN 978-616-7691-60-2
คิมจียอง เกิดปี 82 (เกาหลี: 82년생 김지영; อาร์อาร์: 82nyeonsaeng Kim Ji-yeong) เป็นนิยายภาษาเกาหลีที่โช นัม-จู (Cho Nam-joo) อดีตนักเขียนบทละครโทรทัศน์ ประพันธ์ขึ้นโดยใช้เวลาสองเดือน เธอระบุว่า ตัวละครนำของเรื่อง "คิม จี-ย็อง ก็มีชีวิตที่ไม่ค่อยต่างกับชีวิตที่ฉันมีมาตลอดเท่าไร นี่เป็นเหตุผลที่ฉันเขียนเรื่องนี้ขึ้นได้อย่างรวดเร็วโดยไม่ต้องตระเตรียมอะไรมาก" หนังสือเล่มนี้สำนักพิมพ์ Minumsa ตีพิมพ์ในเดือนตุลาคม ค.ศ. 2016 และมียอดจำหน่ายมากกว่า 1 ล้านเล่มในวันที่ 27 พฤศจิกายน ค.ศ. 2018 ทำให้เป็นนิยายเกาหลีเล่มแรกที่มียอดขายเกิน 1 ล้านฉบับต่อจาก Please Look After Mom ของ ชิน กย็อง-ซุก ในปี ค.ศ. 2009 หนังสือเล่มนี้ได้รับการยกย่องว่านำแสงสว่างมาสู่การเหยียดเพศอย่างรุนแรงและแนวคิดสตรีนิยมในประเทศเกาหลีใต้สมัยใหม่ สำหรับฉบับแปลภาษาไทย ตรองสิริ ทองคำใส แปล และสำนักพิมพ์เอิร์นเนสต์ พับลิชชิ่ง ตีพิมพ์ ในปี ค.ศ. 2019
เนื้อเรื่อง

เนื้อเรื่องหลักเกี่ยวกับแม่บ้านคนหนึ่งที่กลายมาเป็นแม่ที่ต้องอยู่ติดบ้านและต่อมาได้ป่วยเป็นโรคซึมเศร้า เนื้อหามุ่งเน้นไปที่แนวคิดเหยียดเพศที่ตัวละครนำต้องพบเจอมาตั้งแต่วัยเด็ก
การตอบรับ

หนังสือเล่มนี้กลายเป็นที่สนใจเมื่อต้นปี ค.ศ. 2017 หลังจากที่ผู้อ่านหลายคนลงบทวิจารณ์ในสื่อสังคม ต่อมาในเดือนพฤษภาคม 2018 โน ฮเว-ชัน ผู้นำวิปของพรรคความยุติธรรม มอบหนังสือเล่มนี้เป็นของขวัญให้แก่ มุน แจ-อิน ประธานาธิบดี พร้อมข้อความ "โปรดรับ 'คิมจียอง เกิดปี 82' ไว้ในอ้อมกอด" ทำให้ยอดขายหนังสือนี้พุ่งขึ้น ข้อมูลในเดือนพฤศจิกายน ค.ศ. 2018 ระบุว่า มียอดขายสูงกว่าหนึ่งล้านเล่ม และได้รับความนิยมสูงในฐานะหนังสือที่ส่องแสงให้กับคติเพศนิยมในสังคมเกาหลีสมัยใหม่
ในปี ค.ศ. 2020 หนังสือเล่มนี้ได้รับการเสนอรางวัลหนังสือแห่งชาติสาขาวรรณกรรมแปลของสหรัฐ และรางวัลเอมีล กีเม สำหรับวรรณกรรมเอเชีย ของฝรั่งเศส ตามข้อมูลในปี 2020 หนังสือเล่มนี้ได้รับการแปลเป็นภาษาต่าง ๆ 12 ภาษา รวมถึงภาษาไทย
ภาพยนตร์

หนังสือนี้ดัดแปลงเป็นภาพยนตร์ ซึ่ง ช็อง ยู-มี และกงยู นำแสดง เริ่มถ่ายทำช่วงต้นปี ค.ศ. 2019 และออกฉายเมื่อ 23 ตุลาคม ปีเดียวกัน
สายวอเตอร์ลูและซิตี

| วอเตอร์ลูและซิตี |
| --- | --- |

รถไฟ 1992 stock สายวอเตอร์ลูและซิตีที่แบงก์
ข้อมูลทั่วไป
จำนวนสถานี: 2
สีบนแผนที่: ฟ้าอ่อน
เว็บไซต์: tfl.gov.uk
การดำเนินงาน
รูปแบบ: ระบบขนส่งมวลชนเร็ว
ระบบ: รถไฟใต้ดินลอนดอน
ศูนย์ซ่อมบำรุง: วอเตอร์ลู
ขบวนรถ: 1992 Stock
ผู้โดยสาร: 15.892 ล้านคน (2011/12)
ประวัติ
เปิดเมื่อ:   8 สิงหาคม 1898; 126 ปีก่อน (1898-08-08) (เปิดสาย)  1 เมษายน 1994; 30 ปีก่อน (1994-04-01) (ย้ายเป็นรถไฟใต้ดินลอนดอน) 
ข้อมูลทางเทคนิค
ระยะทาง: 2.37 กิโลเมตร (1.47 ไมล์)
ลักษณะทางวิ่ง: ระดับลึก
รางกว้าง: 1,435 mm (4 ft 8 1⁄2 in) สแตนดาร์ดเกจ
ระบบจ่ายไฟ: 750 V DC รางที่สี่
ภาพรถไฟฟ้าสายสายวอเตอร์ลูและซิตี
สายวอเตอร์ลูและซิตี (หรือ เดรน) เป็นเส้นทางรถไฟฟ้าที่สั้นที่สุดในระบบรถไฟใต้ดินลอนดอน มีผู้โดยสาร 15 ล้านคนต่อปี โดยมีเพียง 2 สถานีเท่านั้น คือ สถานีวอเตอร์ลู และสถานีแบงก์-โมนูเมนต์ เป็นอีกสายที่ข้ามแม่น้ำเทมส์ โดยมีชื่อเดิมว่า สายซิตี ระยะทางเพียง 2.37 km (1.47 mi) ใช้เวลาเดินทาง 4 นาที
แหล่งข้อมูลอื่น

"Waterloo & City line facts". Transport for London. สืบค้นเมื่อ 11 July 2008.
"Waterloo & City Line". Clive's Underground Lines Guide. 14 December 2007. สืบค้นเมื่อ 11 July 2008.
"Crane removes shut line's trains". BBC News. 1 April 2006. สืบค้นเมื่อ 11 July 2008.
History of the 1938 Waterloo & City Line Stock on BloodandCustard เก็บถาวร 2016-03-04 ที่ เวย์แบ็กแมชชีน
| ด ค กสายวอเตอร์ลูและซิตี |
| --- | --- |
สถานี:  แบงก์  วอเตอร์ลู
สายเมโทรโพลิตัน

| เมโทรโพลิตัน |
| --- | --- |

รถไฟ S8 Stock สายเมโทรโพลิตันที่ครอกซ์ลีย์มุ่งหน้าวอตฟอร์ด
ข้อมูลทั่วไป
จำนวนสถานี: 34 (10 step free)
สีบนแผนที่: สีม่วง
เว็บไซต์: http://tfl.gov.uk
การดำเนินงาน
รูปแบบ: ระบบขนส่งมวลชนเร็ว รถไฟชานเมือง
ระบบ: รถไฟใต้ดินลอนดอน
ศูนย์ซ่อมบำรุง: Neasden
ขบวนรถ: S8 Stock
ผู้โดยสาร: 66.8 ล้านคน (2011/12)
ประวัติ
เปิดเมื่อ: 10 มกราคม 1863; 161 ปีก่อน (1863-01-10)
ส่วนต่อขยายล่าสุด: 1925
ข้อมูลทางเทคนิค
ระยะทาง: 67 กิโลเมตร (42 ไมล์)
จำนวนทางวิ่ง: 2 ราง ยกเว้น  4 เวมบลีย์พาร์ก–มอร์พาร์ก  1 ชาลฟอนต์และลาติเมอร์–เชแชม 
ลักษณะทางวิ่ง: กึ่งใต้ดิน
รางกว้าง: 1,435 mm (4 ft 8 1⁄2 in) สแตนดาร์ดเกจ
ระบบจ่ายไฟ: 630 V DC รางที่สี่
ความเร็ว: 62 mph (100 km/h) สูงสุด
ภาพรถไฟฟ้าสายเมโทรโพลิตัน
สายเมโทรโพลิตัน ในรถไฟใต้ดินลอนดอน เป็นเส้นทางสำคัญที่ผ่านย่านการเงิน สีประจำเส้นทางคือสีม่วง มีจำนวน 34 สถานีในระยะทาง 66.7 กิโลเมตร (41.4 ไมล์) โดยมีบางส่วนเชื่อมกับสายเซอร์เคิล สายแฮมเมอร์สมิธและซิตี และสายพิคคาดิลลี่ มีผู้โดยสารประมาณ 67 ล้านคนในปี 2011/12.
แผนที่

แผนที่เส้นทาง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สายเมโทรโพลิตัน
Metropolitan line facts เก็บถาวร 2014-02-10 ที่ เวย์แบ็กแมชชีน
Clive's Underground Line Guide
Railways Around Amersham & The Metropolitan Line
สถาบันส่งเสริมความปลอดภัย อาชีวอนามัย และสภาพแวดล้อมในการทำงาน (องค์การมหาชน)

| --- | --- |
Thailand Institute of Occupational Safety and Health (Public Organization)
ตราสัญลักษณ์
ภาพรวมหน่วยงาน
ก่อตั้ง: 21 พฤษภาคม พ.ศ. 2558; 9 ปีก่อน (2558-05-21)
ประเภท: องค์การมหาชน
สำนักงานใหญ่: เลขที่ 18 อาคารกรมสวัสดิการและคุ้มครองแรงงาน ส่วนแยกตลิ่งชัน ถนนบรมราชชนนี แขวงฉิมพลี เขตตลิ่งชัน กรุงเทพมหานคร 10170
บุคลากร: 42 คน (พ.ศ. 2565)
งบประมาณต่อปี: 64,367,100 บาท (พ.ศ. 2568)
ฝ่ายบริหารหน่วยงาน: นันทชัย ปัญญาสุรฤทธิ์, ผู้อำนวยการ บัญชา ศรีธนาอุทัยกร, รองผู้อำนวยการ เอกชาติ นาคาไชย, รองผู้อำนวยการ
ต้นสังกัดหน่วยงาน: กระทรวงแรงงาน
เว็บไซต์: เว็บไซต์อย่างเป็นทางการ
สถาบันส่งเสริมความปลอดภัย อาชีวอนามัย และสภาพแวดล้อมในการทำงาน (องค์การมหาชน) (อังกฤษ: Thailand Institute of Occupational Safety and Health, TOSH) หรือ สสปท. หน่วยงานในสังกัดกระทรวงแรงงาน มีวัตถุประสงค์ในการจัดตั้งเพื่อส่งเสริมความปลอดภัย อาชีวอนามัย และสภาพแวดล้อมในการทำงาน
ประวัติ

สถาบันส่งเสริมความปลอดภัย อาชีวอนามัย และสภาพแวดล้อมในการทำงาน (องค์การมหาชน) จัดตั้งขึ้นตามพระราชกฤษฎีกาจัดตั้งสถาบันส่งเสริมความปลอดภัย อาชีวอนามัย และสภาพแวดล้อมในการทำงาน (องค์การมหาชน) พ.ศ. 2558 เมื่อวันที่ 21 พฤษภาคม พ.ศ. 2558 โดยโอนภารกิจมาจากสำนักความปลอดภัยแรงงาน กรมสวัสดิการและคุ้มครองแรงงาน บางส่วน มาจัดตั้งเป็นองค์การมหาชน
การจัดตั้งองค์การมหาชนดังกล่าว เกิดขึ้นภายใต้หลักการที่ให้ความสำคัญในเรื่องการคุ้มครองผู้ใช้แรงงานเพื่อให้เกิดความปลอดภัย อาชีวอนามัย และสภาพแวดล้อมในการทำงาน ตามนัยในมาตรา 52 แห่งพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. 2554
รายนามผู้อำนวยการ

นายชัยธนา ไชยมงคล (ปี 2559 - ปี 2561)
นายวรานนท์  ปีติวรรณ (ปี 2562 - ปี 2566)
นางบุปผา พันธุ์เพ็ง  (ปี 2566 - ปี 2566)
โรงเรียนหาดใหญ่รัฐประชาสรรค์

| โรงเรียนหาดใหญ่รัฐประชาสรรค์ Hatyairaprachasun school> ที่ตั้ง |
| --- | --- |
1663 หมู่ 6 สนามบินพาณิชย์ ตำบลควนลัง   อำเภอหาดใหญ่ จังหวัดสงขลา  ประเทศไทย 90110
ข้อมูล
ชื่ออื่น: ญ.ร.ส. / YRS
ประเภท: รัฐ โรงเรียนมัธยมศึกษาของรัฐ โรงเรียนมัธยมศึกษา ขนาดใหญ่
สถาปนา: 21 มิถุนายน พ.ศ. 2521
ผู้ก่อตั้ง: กระทรวงศึกษาธิการ 
หน่วยงานกำกับ: สำนักงานเขตพื้นที่การศึกษามัธยมศึกษาสงขลา สตูล
ผู้อำนวยการ: นายอภัย ภัยมณี
ระดับปีที่จัดการศึกษา: มัธยมศึกษาตอนต้น และมัธยมศึกษาตอนปลาย
สี:    สีน้ำเงิน - ชมพู
เพลง: มาร์ชหาดใหญ่รัฐประชาสรรค์
เว็บไซต์: http://www.hatyairat.ac.th/
โรงเรียนหาดใหญ่รัฐประชาสรรค์ (อังกฤษ: Hatyairaprachasun school; อักษรย่อ: ญ.ร.ส) เป็นโรงเรียนมัธยมศึกษาขนาดใหญ่พิเศษ  ก่อตั้งเมื่อ 21 มิถุนายน 2521 ตำบลควนลัง อำเภอหาดใหญ่ จังหวัดสงขลา
พื้นที่เขตบริการ > อำเภอหาดใหญ่

เทศบาลนครหาดใหญ่
องค์การบริหารส่วนตำบลคลองอู่ตะเภา
เทศบาลเมืองคลองแห
เทศบาลเมืองคอหงส์
เทศบาลเมืองทุ่งตำเสา
เทศบาลเมืองควนลัง
พื้นที่เขตบริการ > อำเภอบางกล่ำ

องค์การบริหารส่วนตำบลบางกล่ำ
เทศบาลตำบลท่าช้าง
พื้นที่เขตบริการ > อำเภอคลองหอยโข่ง

องค์การบริหารส่วนตำบลคลองหอยโข่ง
แผนการเรียน > แผนการเรียนระดับชั้นมัธยมศึกษาตอนต้น

โปรแกรมทั่วไป
Computer  English Program (CEP)
International Program (IP)
Science  Math Ability (SMA)
แผนการเรียน > แผนการเรียนระดับชั้นมัธยมศึกษาตอนปลาย

แผนการเรียนทั่วไป ภาษาไทย - สังคม
แผนการเรียนทั่วไป ภาษาไทย - สังคม(เตรียมนิติ-รัฐศาสตร์ )
แผนการเรียนจีนธุกิจ - ภาษาอังกฤษ
แผนการเรียนภาษาจีน - ภาษาอังกฤษ
แผนการเรียนคณิตศาสตร์ - ภาษาอังกฤษ
แผนการเรียนคณิตศาสตร์ - ภาษาอังกฤษ (ศิลปศาสตร์)
แผนการเรียนวิทยาศาสตร์ - คณิตศาสตร์
แผนการเรียนวิทยาศาสตร์ - คณิตศาสตร์ (เตรียมวิศวะ-สถาปัต)
Science Math Ability (SMA)
International Program (IP)
คณะสี

คณะสีมี 6 คณะสี ได้แก่
สีม่วง สร้อยอินทนิล
สีฟ้า พยับหมอก
สีเขียว สะแกวัลย์
สีเหลือง สุพรรณิการ์
สีแสด ปาริชาติ
สีแดง ปรางค์มาลี
ทำเนียบผู้อำนวยการโรงเรียน

| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1 | นายสุวิทย์  ศรีทิพยราษฎร์ | 21  มิถุนายน 2521   -   26  พฤษจิกายน  2524 |
| 2 | นายมาโนชญ์  นวลสุวรรณ | 27  พฤศจิกายน 2524   -   6    มิถุนายน  2527 |
| 3 | นายสว่าง  หนูสวัสดิ์ | 7    มิถุนายน 2527   -   31  ตุลาคม  2534 |
| 4 | นายประกอบ  โสภณ | 1    พฤศจิกายน 2534   -   30  กันยายน  2538 |
| 5 | ดร.ปรีชา  บุญคมรัตน์ | 1    กุมภาพันธ์ 2539   -   24  มกราคม  2541 |
| 6 | นายวิทยา  รัตนอรุณ | 2    กุมภาพันธ์ 2541   -   7    พฤศจิกายน  2543 |
| 7 | นายปราโมทย์  บางเสน | 10  พฤศจิกายน 2543   -   30  กันยายน  2548 |
| 8 | นายชัยยุทธ  บัวตูม | 10  กุมภาพันธ์ 2549   -   30  มกราคม  2555 |
| 9 | นายศุภณัฐ  เพชรรัตน์ | 1   มีนาคม 2555   -   31 ตุลาคม 2557 |
| 10 | ว่าที่ ร.ต.ดร.ทรงเกียรติ พืชมงคล | 23 มีนาคม 2558  -  30 มกราคม 2560 |
| 11 | นายวิรัช ทองแกมแก้ว | 24 มีนาคม 2560  -  30 กันยายน 2563 |
| 12 | นายศักดินันท์  เหมมัน | 29 ตุลาคม 2563 - 30 กันยายน 2567 |
| 13 | นายอภัย ภัยมณี | 1 ตุลาคม 2567 - ปัจจุบัน |
อาคารเรียน > อาคาร 1 ห้องสำนักงาน

เป็นอาคารเรียนแบบพิเศษ 3 ชั้น มีการจัดสรรพื้นที่ ดังนี้
ชั้นที่ 1 ห้องพัสดุ, ห้องบริหารงบประมาณ, ห้องบริหารทั่วไป
ชั้นที่ 2 ห้องพักครูห้องเรียนโครงการพิเศษ, ห้องเรียน
ชั้นที่ 3 ห้องเรียน
อาคารเรียน > อาคาร 2 กลุ่มสาระภาษาต่างประเทศ

เป็นอาคารเรียนแบบพิเศษ 3 ชั้น มีการจัดสรรพื้นที่ ดังนี้
ชั้นที่ 1 ห้องอาเซียน, ห้องธนาคาร, ห้องเรียน
ชั้นที่ 2 ห้องพักครูกลุ่มสาระภาษาต่างประเทศ
ชั้นที่ 3 ห้องเรียน
อาคารเรียน > อาคาร 3 กลุ่มสาระสังคมศึกษา ศาสนาและวัฒนธรรม

เป็นอาคารเรียนแบบพิเศษ 3 ชั้น โดยจัดสรรพื้นที่ ดังนี้
ชั้นที่ 1 ห้องเรียน, ห้องกิจการนักเรียน
ชั้นที่ 2 ห้องพักครูกลุ่มสาระสังคมศึกษา ศาสนาและวัฒนธรรม
ชั้นที่ 3 ห้องเรียน
อาคารเรียน > อาคาร 4 กลุ่มสาระวิทยาศาสตร์, ห้องแนะแนว

เป็นอาคารเรียนแบบพิเศษ 3 ชั้น โดยจัดสรรพื้นที่ ดังนี้
ชั้นที่ 1 ห้องพักครูวิทยาศาสตร์, ห้องเรียน
ชั้นที่ 2 ห้องเรียน
ชั้นที่ 3 ห้องเรียน, ห้องแนะแนว
อาคารเรียน > อาคาร 5 ห้องสมุด, ศูนย์คอมพิวเตอร์

เป็นอาคารเรียนแบบพิเศษ 3 ชั้น โดยจัดสรรพื้นที่ดังนี้
ชั้นที่ 1 ห้องสมุด
ชั้นที่ 2 ห้องเรียนคอมพิวเตอร์ 521, ห้องเรียนคอมพิวเตอร์ 522, ห้องพักครูคอมพิวเตอร์, ห้องเรียนคอมพิวเตอร์ 523
ชั้นที่ 3 ห้องเรียนคอมพิวเตอร์ 535, ห้องเรียน, ห้องพักครูคอมพิวเตอร์
อาคารเรียน > อาคาร 6 ชื่ออาคาร อาคารเฉลิมพระเกียรติ 84 พรรษา ห้องวิชาการ, ห้อง GPA, ห้องพักครูกลุ่มสาระภาษาไทย

เป็นอาคารเรียนแบบพิเศษ 4 ชั้น โดยจัดสรรพื้นที่ดังนี้
ชั้นที่ 1 ใต้ถุนอาคาร
ชั้นที่ 2 ห้องวิชาการ, ห้อง GPA, ห้องเรียน
ชั้นที่ 3 ห้องเรียน, ห้องพักครูกลุ่มสาระภาษาไทย
ชั้นที่ 4 ห้องเรียน
อาคารเรียน > อาคาร 7 ชื่ออาคาร ศูนย์ศิลป์ กลุ่มสาระการเรียนรู้ศิลปะ ดนตรี นาฏศิลป์

เป็นอาคารเรียนแบบพิเศษ 2 ชั้น โดยจัดสรรพื้นที่ดังนี้
ชั้นที่ 1 ห้องเรียนดนตรี, ห้องเรียนศิลปะ, ห้องเรียนนาฏศิลป์
ชั้นที่ 2 ห้องเรียน, ห้องเรียน, ห้องพักครูกลุ่มสาระการเรียนรู้ศิลปะ ดนตรี นาฏศิลป์
อาคารเรียน > อาคาร 8 ชื่ออาคาร 40 ปี รัฐประชาสรรค์

เป็นอาคารเรียนแบบพิเศษ 4 ชั้น อาคารเรียนแบบ 324ล/55 โดยจัดสรรพื้นที่ดังนี้
ชั้นที่ 1 ใต้ถุนโล่ง
ชั้นที่ 2 ห้องเรียน 8x8 จำนวน 8 ห้อง
ชั้นที่ 3 ห้องเรียน 8x8 จำนวน 6 ห้อง และห้องพักครูกลุ่มสาระคณิตศาสตร์, ห้องเรียน 12x12 จำนวน 2 ห้อง
ชั้นที่ 4 ห้องเรียน 8x8 จำนวน 6 ห้อง, ห้องเรียน 12x12 จำนวน 2 ห้อง
อาคารเรียน > อาคารเอนกประสงค์และห้องพิเศษ > อาคารศูนย์กีฬา คพฐ. 51

เป็นอาคาร โดยจัดสรรพื้นที่ดังนี้
โรงยิมและสนาม
ห้องพักครูกลุ่มสาระสุขศึกษาและพลศึกษา
อาคารเรียน > อาคารเอนกประสงค์และห้องพิเศษ > อาคารกิจกรรมพัฒนาผู้เรียน

เป็นอาคาร โดยจัดสรรพื้นที่ดังนี้
ห้องกองพันนักศึกษาวิชาทหาร สำหรับประชุมและแสดงนิทรรศการ
ห้องกิจกรรมพัฒนาผู้เรียน สำหรับประชุมและห้องพักครู
อาคารเรียน > อาคารเอนกประสงค์และห้องพิเศษ > อาคารอาจารย์เชื้อ ศรีระสันต์

ห้องเรียน สำหรับประชุมและห้องเรียน มีจำนวน 100-150 ที่นั่ง
อาคารเรียน > อาคารเอนกประสงค์และห้องพิเศษ > ศูนย์โสตทัศนศึกษา

ศูนย์โสตทัศนศึกษา สำหรับประชุมและห้องเรียน มีจำนวน 200-300 ที่นั่ง
อาคารเรียน > อาคารเอนกประสงค์และห้องพิเศษ > ห้องวีดีโอคอนเฟอร์เรนซ์

ห้องเรียน สำหรับประชุมและห้องเรียน มีจำนวน 50-100 ที่นั่ง
ลานอเนกประสงค์ > ลานพะยอม

เป็นลานอเนกประสงค์ มีหลังคา  สำหรับประชุม มีเวทีและแสดงนิทรรศการ
ลานอเนกประสงค์ > ลานโสภณ

เป็นลานต้นไม้กลางแจ้ง มีที่นั่ง สำหรับประชุม มีเวที
ลานอเนกประสงค์ > ลานไทร

เป็นลานต้นไม้กลางแจ้ง  สำหรับประชุมและแสดงนิทรรศการ
ลานอเนกประสงค์ > ลานพิกุล

เป็นลานต้นไม้กลางแจ้ง  สำหรับประชุมและแสดงนิทรรศการ